AZ EURÓPAI PARLAMENT ÉS A TANÁCS 1158/2005/EK RENDELETE
(2005. július 6.)
a rövid távú statisztikákról szóló 1165/98/EK tanácsi rendelet módosításáról
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 285. cikke (1) bekezdésére,
tekintettel a Bizottság javaslatára,
tekintettel az Európai Központi Bank véleményére (1),
a Szerződés 251. cikkében megállapított eljárásnak megfelelően (2),
mivel:
(1)
Az 1165/98/EK rendelet (3) egy közös alapkeretet hozott létre a Közösség gazdasági statisztikáinak gyűjtésére, összeállítására, átadására és értékelésére a gazdasági ciklus elemzése céljából.
(2)
Az 1165/98/EK rendeletnek a főbb ipari csoportok és a változók meghatározására valamint a tagállamok részére eltérések biztosítására vonatkozó 586/2001/EK (4), 588/2001/EK (5) és 606/2001/EK (6) bizottsági rendelettel való végrehajtása során olyan gyakorlati tapasztalatmennyiség gyűlt össze, amely lehetővé teszi a rövid távú statisztikák minőségének további javítását szolgáló intézkedések megállapítását.
(3)
Az ECOFIN-Tanács a GMU statisztikai követelményeiről szóló cselekvési tervében és e terv végrehajtásában elért előrehaladásról készült jelentésekben további alapvető szempontokat állapított meg az 1165/98/EK rendelet által szabályozott statisztikák minőségének javítása érdekében.
(4)
Amint azt az Európai Központi Banknak („EKB”) az EKB általános gazdaságstatisztika területére vonatkozó statisztikai követelményeiről szóló dokumentuma megállapítja, az EKB-nak monetáris politikájához a rövid távú statisztikák minőségének további fejlesztésére és különösen az euro-övezetre vonatkozó, időszerű, megbízható és kifejező aggregátumokra van szüksége.
(5)
A 89/382/EGK, Euratom tanácsi határozattal (7) létrehozott statisztikai programbizottság európai gazdasági főmutatókat (PEEI) állapított meg, amelyek meghaladják az 1165/98/EK rendelet alkalmazási körét.
(6)
Ezért szükséges az 1165/98/EK rendeletet módosítása a monetáris politika, valamint a gazdasági ciklus tanulmányozása szempontjából különösen fontos területeken.
(7)
Az e rendeletben előírt intézkedések összhangban vannak a statisztikai programbizottság véleményével.
(8)
A növekedésre és foglalkoztatásra irányuló lisszaboni stratégia végrehajtása magába foglalja a vállalkozásokra háruló felesleges terhek csökkentését és az új technológiák terjesztését is,
ELFOGADTA EZT A RENDELETET:
1. cikk
A 1165/98/EK rendelet a következőképpen módosul:
1.
A 4. cikk (2) bekezdése a következőképpen módosul:
a)
az egyetlen albekezdés a következő ponttal egészül ki:
„d)
részvétel az Eurostat által koordinált európai mintarendszerekben európai becslések készítése céljából.
Az első albekezdésben említett rendszerek részleteit a mellékletek határozzák meg. Az elfogadásukra és végrehajtásukra a 18. cikkben megállapított eljárás az irányadó.
Az európai mintarendszereket akkor kell létrehozni, amennyiben a nemzeti mintarendszerek nem felelnek meg az európai követelményeknek. A tagállamok választhatják az európai mintarendszerekben való részvételt is, ha az ilyen rendszerek lehetőséget teremtenek a statisztikai rendszer költségeinek, illetve a vállalkozásokat érintő - az európai követelményeknek való megfelelésből fakadó - terhek jelentős csökkentésére. A tagállamoknak ahhoz, hogy részt vehessenek az európai mintarendszerben, az adott változót az ilyen rendszer célkitűzése szerint kell rendelkezésre bocsátaniuk. Az európai mintarendszerek kijelölhetik az adatátadásra vonatkozó feltételeket, részletezési szintet és határidőket.”;
b)
a szöveg a következő albekezdéssel egészül ki:
„Kötelező felméréseket kell folytatni a más forrásokban - például nyilvántartásokban - (az előírt időszerűséggel) rendelkezésre nem álló adatok beszerzésére; a felméréseket elektronikus kérdőívek és - ahol lehetséges - internetes kérdőívek felhasználásával kell elvégezni.”.
2.
A 10. cikk a következőképpen módosul:
a)
az (3) bekezdés helyébe a következő szöveg lép:
„(3)
A változók minőségét rendszeresen ellenőrizni kell más statisztikai adatokkal összehasonlítva; az összehasonlítást valamennyi tagállamnak és a Bizottságnak (Eurostat) is el kell végeznie. Ezen kívül ellenőrizni kell az adatok belső következetességét is.”;
b)
a (4) bekezdés helyébe a következő szöveg lép:
„(4)
A minőségértékelést az adatokhoz való hozzáférés előnyei és az adatgyűjtés költségei, valamint a vállalkozásokat, különösen a kisvállalkozásokat érintő terhek összehasonlítása alapján kell elvégezni. Ezen értékelés céljára a tagállamok, a Bizottság kérésére átadják a szükséges információkat a Bizottság által a tagállamokkal szoros együttműködésben kidolgozott közös európai módszertan alapján.”.
3.
A 12. cikk (1) bekezdése helyébe a következő szöveg lép:
„(1)
A statisztikai programbizottsággal folytatott konzultációt követően a Bizottság 2006. február 11-ig tanácsadó módszertani útmutatót tesz közzé, amely magyarázatot fűz a mellékletekben meghatározott szabályokhoz, és emellett útmutatást tartalmaz a rövid távú statisztikákra vonatkozóan.”.
4.
A 14. cikk (2) bekezdése helyébe a következő szöveg lép:
„(2)
A Bizottság 2008. augusztus 11-ig és azt követően minden harmadik évben jelentést nyújt be az Európai Parlamenthez és a Tanácshoz az e rendeletnek megfelelően összeállított statisztikákról, különös tekintettel azok alkalmazhatóságára és minőségére, valamint a mutatók felülvizsgálatára. A jelentés külön figyelmet fordít a statisztikai rendszer költségeire is és az e rendelet által a vállalkozásokra rótt terhekre annak előnyeihez viszonyítva. A jelentés ismerteti a vállalkozásokat érintő terhek csökkentésének legjobb gyakorlatait, és lehetséges megoldásokat tartalmaz a terhek és költségek csökkentésére.”.
5.
A 17. cikk a következő ponttal egészül ki:
„j)
az európai mintarendszerek létrehozását (4. cikk).”.
6.
Az A - D. mellékletet a mellékletnek megfelelően kell módosítani.
2. cikk
Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Strasbourgban, 2005. július 6-án.